钦定古今图书集成/明伦汇编/闺媛典/第084卷 > 刘宇扬妻李氏〈张氏宋氏附〉
## 钦定古今图书集成/明伦汇编/闺媛典/第084卷 > 刘宇扬妻李氏〈张氏宋氏附〉

按《四川总志》：李氏，绵竹人，关南道刘宇扬妻。献逆之
变，与侍郎刘宇烈妻张氏、大学士刘宇亮妻宋氏，皆
以未亡人避西山白厓沟。贼魁刘文秀抵绵竹，行且
赴沟，访其所在。三妇相谓曰：“吾姑昔日涪水遇盗，惧
辱，投水死。吾辈今若受辱，异日何颜见姑于泉下。”遂
同缢死。